Rate My Downs

Rate My Downs er en nettside som publiserer bilder og omtale av personer med Downs syndrom. De avbildede personene skal så rangeres mellom «Lame» og «Downtastic!» Nettsiden gir inntrykk av å ha stor trafikk ved å angi antall stemmer på de omtalte personene.

Nettsiden Rate My Downs er på engelsk men driftet av norske bakmenn. Lite er kjent om bakmennene, utover at de skal være norske og har kommunisert på norsk med blant annet avisa Bergens Tidende. På nettsiden gir de inntrykk av å ikke være norske, men utfra kommunikasjon med flere nyhetsmedier er det grunn til å stille spørsmål ved riktigheten.

Representanter for foreldreforeninger mener siden er grovt sjikanøs og foreningen Ups and Downs har anmeldt nettstedet. Datatilsynet har valgt å bruke nettstedet som eksempel på sitt nye nettsted Slett meg på hvor galt det kan gå når folk lager nettsteder uten tanke for personvern. Tidligere direktør i datatilsynet, Georg Apenes har hevdet at nettsidens omtale av personer med Downs syndrom er straffbart. Politiet mener slike nettsteder bør anmeldes.

Justisminister Knut Storberget har reagert sterkt på nettstedet og hetsing av barn med Downs syndrom. Stortingsrepresentant Laila Dåvøy frå Kristelig Folkeparti etterlyste i desember 2006 reaksjoner ovenfor nettsteder som Rate My Downs. Storberget varslet deretter i 2007 en lovendring for å kunne ta aksjon. Nettstedet er per 14. august 2012 ikke lenger operativt.

Referanser
BT.no: Utsatt for grov sjikane på nettet
BT.no: - Motbydelig, mener Datatilsynet
BT.no: Politiet oppfordrer til å anmelde
ABC Nyheter: Psykisk utviklingshemmede hengt ut på nettet (Fra NTB)
Bergens Tidende: Vil forby hets av funksjonshemmede
Slett meg: Lover  (Oppslag i rotor i høyreboksen, gitt beskjed om at det bør løses)
[http://www.ratemydowns.com/?p=message Rate My Downs] (Nettsiden henviser til «You Norwegians»)

Eksterne lenker

 [http://www.ratemydowns.com/ Offisiell side]

Kategori:Norske nettsteder